|  |  |  |  |
| --- | --- | --- | --- |
| **Dagsrytme** |  |  |  |

|  |
| --- |
| Dagsrytme er en plan over de fleste rutiner som gjentar seg i løpet av dagen og er en viktig del av det pedagogiske arbeidet vårt. Fast rytme og struktur i dagen er med å skape trygghet, forutsigbarhet og trygghet hos barna. Dagsrytmen skal også gi dere foreldre informasjon om hva som skjer i barnehagen.  **07.30 Barnehagen åpner**  Barna tas imot i den innerste garderoben av en voksen på avdelingen. Etter hvert som barna kommer, setter de i gang med aktiviteter de selv ønsker, enten alene eller i grupper. Lek på klosserommet eller familierommet, bøker eller bord aktiviteter eks tegning, pusling, lek playdough etc.  **08.25 Håndvask før frokost**  **08.30 Frokost.**  Vi ber om at barn som skal spise frokost kommer til 08.30 for å oppnå mest mulig matro. Måltidene i barnehagen er viktig del av dagen. Den gir rom for samvær og samtaler mellom barnegruppa og de voksne. Vi forteller om ting som opptar oss, ler og hygger oss sammen. Vi sitter til de fleste er ferdige med å spise. (Hvis dere kommer under frokosten så er det fint at dere følger barna inn til bordet.)  **09.30 Barnegruppen deler seg eller vi går på tur**  Vi deler barna inn grupper og jobber med prosjekt eller har andre aktiviteter inne/ute. Hver tirsdag går vi på tur i Sørmarka. Førskolebarna har også egen turdag hver torsdag. Vi bruker mye uteområdet og nærmiljøet i barnehagen. Vi er heldige som har skog og mark veldig tilgjengelig og dermed er vi mye ute i ulendt terreng.  **10.45 Samlingsstund og håndvask**  Enkelte fredager har vi «ha med dag», som bamse dag, bokdag ol. Da har barna med seg noe hjemmefra som de får vise og fortelle om til de andre barna i samlingen  **11.00 Lunsj**  Samme rutiner som frokosten. Hver uke er det to barn som er «Ukens hjelpere». De hjelper til med å dekke tralla og bord på avdelingen.  **11.45 Påkledning**  Under påkledningen deler vi barna opp i grupper. Dette for å skape en rolig situasjon som gjør at barna får mulighet til konsentrasjon og ro til å kle på seg selv ved hjelp fra oss voksne.  I påkledningssituasjonen legger vi vekt på at de eldste skal få kunnskap og kjennskap til fornuftig påkledning, og trening i å holde orden, henge opp klærne sine osv. For de minste barna er vi voksne mer aktiv i å kle på barna, men vi legger stor vekt på at barna skal prøve selv og at vi skal være oppmuntrende voksne. Legger også vekt på begrepslæring. Å sette navn på de ulike kroppsdeler og klesplagg. Vi bruker også begreper som inni, utenpå, gjennom, den andre osv. Barna lærer både språk og påkledning samtidig.  **12.15 Utelek**  I uteleken får barna utfolde seg og bruke kroppen sin, slik at de får stimulert grovmotoriske aktiviteter som springing, hopping, klatring osv. Uteområdet i barnehagen er ypperlig til utvikling av grovmotoriske ferdigheter og ved aktiv bruk av naturen lærer de seg å bli glad i den.  **14.00 Ettermiddagsmåltid og Fruktmåltid.**  Da spiser barnet frukt og grønnsaker som de får i barnehagen. De som ønsker får brødmat eller knekkebrød. Vi presiserer at drikke (vann) står tilgjengelig hele barnehage dagen for barna.  **16.30 Barnehagen stenger**  Barnehagen stenger kl.16.30 og vi oppfordrer dere til å hente barna i god tid, slik at det er tid til å utveksle informasjon og lese dagens oppsummering på tavla i garderoben. Dersom det er andre enn dere foreldre, som skal hente barnet, må vi på avdelingen ha beskjed om dette. |